ඩේව් ඇතුළු පිරිස ගඟින් එතෙර වීමට උත්සාහ කර ඇත්තේ ගඟේ මේ පෙදෙසින්ය. ශ්‍රී වික්‍රම රාජසිංහ රජතුමාගෙත් මුහුදු බඩ පෙදෙස් පාලනය කළ ඉංග්‍රීසීන්ගෙත් විශේෂ අවධානයට යොමු වී සිටි සිරකරුවෙක් සිටියේය. ඔහු ඇඩම් ඩේව්ය. ඉංග්‍රීසිහු ඩේව් නිදහස් කරගන්නට අපමණ වෙහෙසක් දැරූහ. ඒ වෙහෙස ගඟට කැපූ ඉනි මෙන් විය. අවසානයේදී සිදුවූයේ ඩේවිට මහනුවරදී අවසන් සුසුම් පොද හෙළන්නටය. 1803 වර්ෂයේ පෙබරවාරි 21 වැනිදා බ්‍රිතාන්‍ය හමුදා මහනුවරට එන විට ශ්‍රී වික්‍රම රාජසිංහ රජතුමාත් ඔහුගේ මැති ඇමැතිවරුත් නගර වැසියොත් ඌවේ කඳුකරයට පලා ගොස් එහි ලැගුම් ගෙන සිටියෝය. කිසිදු ගැටලුවකින් තොරවම ඉංග්‍රීසීහු මහනුවර බලය පිහිටුවා ගත්හ. රජකමට අයිතිවාසිකම් කියූ මුත්තුසාමි කුමාරයා මාර්තු 8 දා සිංහල සිරිත් විරිත් අනුගමනය කරමින් රජකමට පත්කරන්නට ඉංග්‍රීසීහු පියවර ගත්හ.
විශේෂ අවදානයට ලක් වූ සිරකරුවා කව්රුන්ද ?
ඇඩම් ඩේව්ය